**Артур Слабашэвіч** (нар. 9 лютага 1989, Мінск) — беларускі футбаліст, абаронца.

Клубная кар’ера
---------------

Пачынаў кар’еру ў мінскай «Зорцы-БДУ». У сезоне 2007 замацаваўся ў асноўным складзе клуба.

У лютым 2008 года стаў іграком чэшскага клуба «Мост». Вярнуўся ў Беларусь улетку 2010 года, стаў выступаць за рэчыцкі «Ведрыч-97», а пазней вярнуўся ў «Зорку-БДУ».

Улетку 2011 года разам з партнёрамі па камандзе Паўлам Грачышкам, Яраславам Шкурко і Дзянісам Трапашкам перайшоў у клуб «Смалявічы», які ўзначаліў вядомы беларускі трэнер Юрый Пунтус. На наступны год разам з гэтым клубам атрымаў перамогу ў Другой лізе. У сезоне 2013 выступаў з «Смалявічы-СТІ» ў Першай лізе. Па заканчэнні сезона знаходзіўся на праглядзе ў брэсцкім «Дынама», але ў выніку ў сакавіку 2014 года перайшоў у «Іслач».

Са студзеня 2015 года знаходзіўся на праглядзе ў мазырскай «Славіі», якую на той момант узначальваў Пунтус. У выніку ў сакавіку падпісаў кантракт з клубам. У складзе «Славіі» замацаваўся на пазіцыі левага абаронцы.

У лютым 2016 года прыбыў у стан «Віцебска» і па выніках прагляду ў сакавіку падпісаў кантракт. Пачынаў сезон асноўным абаронцам, але потым страціў месца ў складзе. У ліпені 2016 года разарваў кантракт з «Віцебскам» і неўзабаве зноў стаў іграком «Іслачы». Здолеў замацавацца ў складзе «Іслачы», гуляў звычайна на пазіцыі левага абаронцы, але часам выкарыстоўваўся ў паўабароне. У студзені 2017 года падоўжыў кантракт з клубам. У красавіку 2017 года гуляў за дубль, але хутка вярнуўся ў асноўны склад каманды. 

У студзені 2019 года падоўжыў пагадненне з «Іслаччу», аднак у новым сезоне стаў атрымоўваць менш часу на полі, часцей выхадзіў на замену ў канцы сустрэчы. У ліпені 2019 года кантракт з абаронцам быў разарваны, і неўзабаве ён стаў іграком гродзенскага «Нёмана». У складзе гродзенскай каманды трывала выступаў у стартавым складзе. У студзені 2021 года пакінуў «Нёман».

У лютым 2021 года стаў трэніравацца з брэсцкім «Дынама» і неўзабаве падпісаў кантракт з клубам. Замацаваўся ў стартавым складзе каманды.

У пачатку 2022 года некаторы час падтрымліваў форму з гродзенскім «Нёманам», а пазней далучыўся да бабруйскай «Белшыны» і ў сакавіку афіцыйна папоўніў склад клуба. У сезоне 2022 рэгулярна гуляў у асноўным складзе бабруйчан. У пачатку 2023 года некаторы час трэніраваўся з камандай, аднак у выніку не трапіў у заяўку «Белшыны» на сезон і пакінуў клуб.

Дасягненні
----------

* Беларусь Пераможца Другой лігі чэмпіянату Беларусі: 2012

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | дубль | Зорка-БДУ | Беларусь | 1 | 0 |
| 2006 | Д2 | Зорка-БДУ | Беларусь | 4 | 0 |
| 2007 | Д2 | Зорка-БДУ | Беларусь | 26 | 1 |
| 2010 (2) | Д2 | Ведрыч-97 | Беларусь | 10 | 3 |
| 2011 (1) | Д3 | Зорка-БДУ | Беларусь | 15 | 4 |
| 2011 (2) | Д3 | Смалявічы | Беларусь | 15 | 3 |
| 2012 | Д3 | Смалявічы-СТІ | Беларусь | 33 | 2 |
| 2013 | Д2 | Смалявічы-СТІ | Беларусь | 26 | 0 |
| 2014 | Д2 | Іслач | Беларусь | 17 | 1 |
| 2015 | Д1 | Славія | Беларусь | 23 | 0 |
| 2016 (1) | Д1 | Віцебск | Беларусь | 13 | 0 |
| 2016 (2) | Д1 | Іслач | Беларусь | 14 | 0 |
| 2017 | Д1 | Іслач | Беларусь | 20 | 2 |
| 2018 | Д1 | Іслач | Беларусь | 27 | 2 |
| 2019 (1) | Д1 | Іслач | Беларусь | 8 | 0 |
| 2019 (2) | Д1 | Нёман | Беларусь | 14 | 0 |
| 2020 | Д1 | Нёман | Беларусь | 24 | 0 |
| 2021 | Д1 | Дынама | Беларусь | 27 | 0 |
| 2022 | Д1 | Белшына | Беларусь | 25 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Заўвагі
-------

1. ↑  Artur Slabashevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Нашествие в "Мост"
5. ↑  Тишкевич и еще пять футболистов перешли в «Ислочь»
6. ↑  На просмотре в "Славии" семеро футболистов
7. ↑  Контракты со "Славией" подписали 12 футболистов
8. ↑  Подписан контракт с Артуром Слабашевичем
9. ↑  Артур Слабашевич покинул "Витебск"
10. ↑  Слабашевич перешел в «Ислочь»
11. ↑  Туранок и Слабашевич продлили контракты с "Ислочью"
12. ↑  Слабашевич продлил контракт с "Ислочью"
13. ↑  "Ислочь" расторгла контракт со Слабашевичем
14. ↑  Слабашевич стал игроком "Немана"
15. ↑  Артур Слабашевич покинул "Неман"
16. ↑  Слабашевич стал игроком брестского "Динамо"
17. ↑  Слабашевич перешел в "Белшину"
18. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · worldfootball.net (ігрок) · Прэсбол |